Tavo Romann

Tavo Romann (sündinud 5. detsembril 1982) on eesti füsikokeemik ja teadusfotograaf. Ta on Tartu Ülikooli Keemia instituudi rakenduselektrokeemia õppetooli füüsikalise keemia teadur. Ta on seotud kahe uurimisprojektiga: nanomaterjalide uuringutega (projekti juht Jaan Aavik) ja funktsionaalsete mikro/mesopoorsete materjalide kõrgefektiivse energia muundamise ja salvestamise süsteemide väljatöötamisega (projekti juht Enn Lust). Ta lõpetas 2005. aastal Tartu Ülikooli füüsika-keemiateaduskonna keemia erialal cum laude bakalaureusekraadiga. 2006. aastal sai ta samas magistrikraadi ja 2010. aastal Tartu Ülikooli Füüsikalise keemia instituudi füüsikalise keemia õppetooli juures doktorikraadi. Doktoritöö juhendaja oli Enn Lust ja töö pealkiri "Preparation and Surface Modification of Bismuth Thin Film, Porous, and Microelectrodes" ("Vismuti õhukeste kihtide, poorsete ja mikroelektroodide valmistamine ning nende pinna modifitseerimise meetodid"). Ta töötab Tartu Ülikooli Keemia instituudis: aastatel 2006–2007 oli ta erakorraline teadur ja 2008. aastast on teadur. 2012. aastal Eesti teadusfoto konkursil sai tema foto vismuti lahustumisel tekkivatest kolmnurksetest struktuuridest parima teadusfoto auhinna. 2015. aastal valiti ta Eesti teadusfoto konkursil Eesti aasta teadusfotograafiks, kelle võidufoto näitab mikroskoobi abil ioonse vedeliku lagunemist kõrge pinge all. Foto jaanimardikatest sai teise koha üldkategoorias. 2016. aasta märtsis võistlesid Eesti parimad teadusfotod üleeuroopalisel teadusfoto konkursil. Siin sai tema video galliumi tilkade käitumisest vees teise koha kategoorias "teised meediafailid", kus hinnati fotode asemel audio- ja videofaile ning arvutiga loodud pilte (esikoha sai Eesti esindaja Maxim Bilovitskiy meediafail). Vedela galliumi tilgad ühinevad suuremaks väga huvitaval moel - põrkudes alguses üksteisest eemale Jaanimardikad (Lampyris noctiluca). Emane ja 2 isast jaanimardikat teevad sugu EMImBF4 ioonse vedeliku lagunemine kõrge pinge all Korrosioon. Vismuti-alumiiniumi sulami korrosioon vees Monokristalse vismuti lahustumisel tekivad iseloomulikud kolmnurksed struktuurid Polüditsüaandiamiidi kiht enne elektropolümerisatsiooni. Pildil on kujutatud 200 mikromeetri laiust ala (2017) 2001 Hõbemedal rahvusvaheliselt keemiaolümpiaadilt Indias 2012 "Teadusfoto 2012" – parima teadusfoto preemia 2015 "Teadusfoto 2015" – I koht kategoorias "mikroskoobipildid" 2015 "Teadusfoto 2015" – II preemia üldkategoorias 2015 "Teadusfoto 2015" – Eesti teadusfotograaf 2015 2016 Tartu Ülikooli aumärk 2016 Euroopa teadusfoto konkursil teine koht kategoorias "teised meediafailid" 2017 "Teadusfoto 2017" – žürii tunnustus kategoorias "mikroskoobipildid" 2019 "Teadusfoto 2019" – Eesti teadusfotograaf 2019 Vikipeedia:Teadusfoto 2015/Parimad Vikipeedia:Teadusfoto 2017/Parimad Keemia instituut. ut.ee Tavo Romann. etis.ee Selgusid selle aasta Eesti parimad teadusfotod. 3.12.2012. novaator.err.ee Eesti parimad teadusfotod 2015. sirp.ee Inimesed teaduses. s3.amazonaws.com Eestlaste ülesvõtteid tunnustati üleeuroopalisel teadusfotode võistlusel. 24.03.2016. novaator.err.ee "Tartu Ülikooli aumärgi kavalerid". Tartu Ülikool. Vaadatud 9.12.2022. Tavo Romann Eesti Teadusinfosüsteemis Eesti aasta teadusfotograaf Tavo Romann räägib videos, kuidas sünnib teadusfoto. 24.03.2016. novaator.err.ee Commons:European Science Photo Competition 2015/Winners. commons.wikimedia.org